vader s.nw. | vaders | vadertjie |
♦ ’n vader wat vaders grootmaak ’n man wat vir sy seuns en ander mans ’n goeie voorbeeld stel: › (Heino du Plessis, Facebook, 3 Mei 2020).
vadoek s.nw. | vadoeke | vadoekie | | ENGELS: dishcloth
♦ die hond hardloop met die vadoek weg (informeel) gesê wanneer ’n broek tussen die boude intrek: › (Bianca Farao, Kuier, 15 Mei 2019).
valsgatgeit s.nw. [geen meervoud] (sleng) Ook valsgatheid geveinsdheid; huigelary; skynheiligheid: › En watter valsgatgeit van ’n koerant wat ’n ander kritiseer omdat dit eerste oor ’n saak van groot nasionale belang geskryf het (Brolloks & Bittergal, Vrye Weekblad, 26 April 2019). | ENGELS: dishonesty | hypocrisy
varkoor s.nw. | varkore | varkoortjie | oor van ’n vark | blom
♦ varkoor gooi jou ore spits; fyn (af)luister: › Eendag gooi sy varkoor en hoor hoe Mamma vertel (Anastasia de Vries, Vrye Weekblad, 5 Julie 2019). › Êrens uit my kindertydse dae van varkoor gooi, hoor ek flardes fluistergesprekke van my ma en haar broers (Anastasia de Vries, Vrye Weekblad, 2 Augustus 2019).
vasmang ww. mang vas | het vasgemang | vasvang: › (lekties, figuurlik) It sal ’n fout wies om te sê Boeta NP is nette man van sy tyd en sy wêk bly vasgemang dee daai tyd (Jeremy Vearey, N.P. van Wyk Louw-gedenklesing, 18 Junie 2020).
mang s.nw. tronk; ww. tronkstraf uitdien
vatvyf s.nw. | vatvyfs, vatvywe | twee hande wat in die lug teen mekaar klap wanneer iemand sy/haar hand in die lug hou vir (’n) ander om aan te raak, as groet, of as gebaar van goedkeuring of gelukwensing: › Wongani groet sy klasmaats met onder meer ’n handdruk, ’n vatvyf of ’n drukkie voordat hulle by die klaskamer ingaan (Roshé Taka, Netwerk24, 12 Maart 2019). | Engels: high five
KYK OOK: vyf
veeltaakverrigting s.nw. [geen meervoud] → multitaakverrigting
vegan s.nw., b.nw. (Engels) → veganis, veganisties
veganis s.nw. | veganiste | persoon wat geen vleis eet nie en ook geen ander produk wat van enige dier afkomstig is, eet of gebruik nie: › Baie veganiste sal nie eers heuning eet nie … en ook nie ’n leerhandsak besit nie (Salomé Delport, rooi rose, 3 Augustus 2018). › ’n Veganis se dieet is beslis lekkerder as net vervelige slaaie (Lydia van der Merwe, Sarie, 25 Maart 2019). | ENGELS: vegan
veganisrestaurant, veganisrestourant | veganis-vriendelik: › Johannesburgse restaurante het dikwels veganis-vriendelike opsies (Lydia van der Merwe, Sarie, 25 Maart 2019).
KYK OOK: veganisme, veganisties
veganisme s.nw. [geen meervoud] lewenswyse gekenmerk deur die strewe om alle produkte wat van diere verkry word, te vermy: › Volgens kenners is veganisme een van die belangrikste kostendense van die afgelope jaar (sowel as die jaar wat voorlê) en word selfs die wynbedryf aangeraai om hieraan gehoor te gee en op die vegan-waentjie te spring (Samantha van den Berg, Netwerk24, 20 Februarie 2019).
KYK OOK: veganis, veganisties
veganisties b.nw., bw. | veganistiese | wat geen vleis of enige ander produk wat van enige dier afkomstig is, eet, gebruik of bevat nie: › ’n veganistiese dieet › veganistiese toebroodjies › veganistiese aktiviste › Jy kan besluit presies hoe sterk jy jou kerrie wil hê en daar is veganistiese, banting- en neutvrye opsies (Johané Neilson, tuis, 15 April 2019). | ENGELS: vegan
KYK OOK: veganis, veganisme
veksilologie s.nw. [geen meervoud] kennis/studie van vlae | SINONIEM(E): vlagkunde | ENGELS: vexilology
veksilologiekongres: › In Augustus 1993 woon hy ’n veksilologiekongres in Switserland by (Jan Horn, Vrye Weekblad, 13 September 2019 ).
veld-a-a s.nw. [enkelvoud en meervoud] (informeel) ontlasting van diere en/of mense in die of op ’n stuk veld: › Terwyl hy hopies veld-a-a probeer mistrap, sê L. … (Afrikaans.com). | ENGELS: dropping
venaan s.nw. [geen meervoud] (lekties) vanaand: › Ek gan aaire by Lameez se hys slaap venaan (Chase Rhys, Kinnes, 2018). | ENGELS: tonight | this evening
vensterperiode s.nw. | vensterperiodes | (uit Engels) kort periode as die enigste beskikbare tyd waarin iets kan/moet gebeur: › Dit was die eerste van slegs enkele goeie vensterperiodes vir klim dié jaar (Erika Gibson, Vrye Weekblad, 31 Mei 2019). › As jy die eerste keer vir die toets gaan en die uitslag is negatief, is dit voordelig om drie maande later weer vir ’n toets te gaan. Dit word die sogenaamde vensterperiode genoem. Dit word sterk aanbeveel om nie in die vensterperiode rond te slaap nie en net by jou partner te bly (Son Digitaal, 7 Desember 2015 ). | ENGELS: window period
veranderie sametrekking → ie
verdedigende argitektuur woordgroep → argitektuur
vergelykende taalkunde woordgroep [geen meervoud] (taalkunde) vertakking van historiese linguistiek wat fokus op die metodologie om ooreenkomste en verskille tussen tale te bestudeer. | ENGELS: comparative linguistics
verkeersligkind s.nw. (informeel) kind wat by rooi verkeersligte bedel: › Om naderhand verby die … smekende oogkontak van ’n verkeersligkind te kan kyk (Hendrick Hanke, Rapport, 7 Julie 2019). | ENGELS: traffic-light child
verkinderlik ww. | het verkinderlik | → infantiliseer
verspreiding s.nw. [gewoonlik enkelvoud]
› beheerste verspreiding Ook gekontroleerde verspreiding (t.o.v. ’n infeksiesiekte) verspreiding van ’n infeksiesiekte wat in bedwang gehou word deur beleid en maatreëls van die geheel van persone en liggame wat in of namens 'n staat gesag uitoefen, soos om te probeer voorkom dat hospitale oorvol raak en dat gesondheidswerkers oorlaai word, in ’n poging om gaandeweg groepsimmuniteit onder die bevolking te laat ontwikkel | ENGELS: controlled spread
vertel ww. | het vertel |
♦ laat ek nou vir jou ’n ding vertel wat nie twee is nie ... laat ek jou nou reguit vertel hoe sake staan.
vertrouenspersoon s.nw. | vertrouenspersone | (juridies) | ENGELS: fiduciary
Uit Latyn fiducia, afgelei van fidere “vertroue”; Engels: confidence, trust
vertrouensplig s.nw. [gewoonlik enkelvoud] (juridies) → vertrouenspersoon
verwoestyning s.nw. [geen meervoud] proses wat tot gevolg het dat ’n eens niewoestynagtige gebied (soos) ’n woestyn word: › Hy het ook meer as 10 miljoen bome laat aanplant om verwoestyning te stuit (Max du Preez, Vrye Weekblad, 17 Mei 2019 ). | ENGELS: desertification
veselinternet s.nw. [geen meervoud] toegang tot breëbandinternet deur middel van ’n optieseveselkabel: › Een van die grootste kopkrappers vir baie mense wat veselinternet wil kry, is om uit te werk wat die verskil tussen die veselverskaffer en die veselnetwerk is aangesien dit meestal twee verskillende maatskappye is (Petrus Malherbe, Netwerk24, 17 Januarie 2018). | ENGELS: fibre Internet
veselnetwerk s.nw. | veselnetwerke | (rekenaar)
1 netwerk wat deur middel van optieseveselkabels aan rekenaar-, tablet- en selfoongebruikers toegang tot breëbandinternet bied: › Internetdiensverskaffers maak gebruik van interaktiewe kaarte op hul webtuiste waarop belangstellendes kan gaan kyk of hul huis of omgewing al toegang tot die veselnetwerk het (Petrus Malherbe, Netwerk24, 17 Januarie 2018).
2 diensverskaffer wat die optieseveselkabels van ’n veselnetwerk installeer en/of in stand hou. | ENGELS: fibre network
KYK OOK: veselverskaffer
veselverskaffer s.nw. | veselverskaffers | (rekenaar, informeel) internetdiensverskaffer wat aan gebruikers breëbandinternettoegang bied via optieseveselkabels. | ENGELS: fibre provider
KYK OOK: veselnetwerk
vesin b.nw. (lekties) dwaas; gek; laf; verspot; van lotjie getik; van jou wysie af: › Is djy vesin in djou kop, FW? (Bettina Wyngaard, LitNet, 18 Februarie 2020). › Die goed is vesin! (@SoliPhilander, Twitter, 19 Junie 2019). › Djy's lekke vesin! (@ReinardLudick, Twitter, 25 Junie 2012 ).
4G afk., s.nw. [gewoonlik enkelvoud] vierde generasie | ENGELS: fourth generation | 4G
› 4G-dekking internasionale standaard vir koordlose/mobiele toestelle.
› 4G-tegnologie Ook vierdegenerasietegnologie vierde generasie digitale toestelle waarmee oproepe gemaak, teksboodskappe gestuur en teen 20 tot 50 megabisse per sekonde (mbps) op die internet rondgeswerf kan word; vierdegenerasietegnologie.
Vierde Nywerheidsrevolusie woordgroep → nywerheidsrevolusie
vingerafdruktegnologie s.nw. [gewoonlik enkelvoud] tegniek waarby ’n ingeboude sensor die afdruk van ’n vinger, geplaas op ’n skakelaar, as herkenningsmiddel gebruik om 'n apparaat te ontsluit, 'n deur te laat oopgaan, en so meer | ENGELS: fingerprint technology
KYK OOK: gesigherkenningstegnologie, biometrie
viool s.nw. | viole | viooltjie | (informeel) musiekinstrument | ENGELS: violin
♦ iemand soos ’n viool speel iemand in ’n hoë mate laat glo wat jy sê en/of laat doen wat jy wil hê, gewoonlik sonder dat die persoon dit agterkom; iemand om jou pinkie draai; iemand na jou pype laat dans: › Hulle het […] die nasionale diskoers oorheers en die media soos ’n viool gespeel (Max du Preez, Vrye Weekblad, 12 Julie 2019).
virusangs s.nw. [geen meervoud] angs om met ’n virus besmet te word. | SINONIEM(E): virusvrees | ENGELS: virus fear
virusstad s.nw. | virusstede | stad waarin ’n virus tot ’n epidemie lei wat vanuit dié stad oor die land (en moontlik wêreld) heen versprei, soos die Chinese stad Wuhan in 2020: › SA-gesin sê virusstad is spookdorp (Son, 30 Januarie 2020 ). | ENGELS: virus city
virusvetjies s.nw. (informeel, skertsend) gewig wat iemand aansit tydens ’n periode van inperking gedurende die koronapandemie, omdat hy/sy in dié tyd meer as gewoonlik eet en/of minder oefening kry: › Hy het my gezump oor my virusvetjies (Netwerk24, 13 Mei 2020). | ENGELS: corona flab
Uit Engels zoom + dump
virusvrees s.nw. | virusvrese | vrees om met ’n virus besmet te word. | SINONIEM(E): virusangs | ENGELS: virus fear
vishing s.nw. [geen meervoud] (Engels, rekenaar) situasie waarin ’n bedrieër, tydens ’n foonoproep/ens., hom/haar as ’n amptenaar van bank of ander diensverskaffer voordoen met die doel om van niksvermoedende slagoffers vertroulike inligting, soos aanmeldbesonderhede/PIN-nommers/ens., te probeer bekom; stemuitvissing.
KYK OOK: uitvissingsboodskap
Uit Engels: voice + phishing.
vista s.nw. | vistas | (mooi) uitsig: › Vanuit die strak wit ruimte van die kerk word die oog voortgevoer, deur ’n portaal waar ’n tweede dubbeldeur oopstaan, en dan deur ’n portiek of arkade met suile oor ’n plein of binnehof na ’n verre muur met ’n rondeboogdeur wat die vista afsluit (Karel Schoeman, Stamland: ’n reis deur Nederland, 1999). › Hoewel die oogmerk hangplek vir ’n menigte kunswerke is, bied noukeurig geplaasde vensters vistas op die kampus en plantegroei buite wat ’n mens deurgaans anker ten opsigte van plek en tyd (Johan Myburg, Vrye Weekblad, 14 Junie 2019). | ENGELS: vista
VK afk. (informeel, skertsend) voor korona: › VK was die ordentlike manier om die persoon van aangesig tot aangesig te ontmoet (Erla-Mari Diedericks, Netwerk24, 13 Mei 2020). | TEENOOR: NK | ENGELS: before corona | BC
KYK OOK: NK, AD
♦ vlak kyk of vlak blaai onderskat: › Die boeke speel in Australië af. Hierdie land wat soms vlak geblaai word, het al ’n Nobelpryswenner in letterkunde opgelewer (Deborah Steinmair, Skrop). › Moenie Bloemfontein en sy mense vlak kyk en onderskat nie (Jean Oosthuizen, Facebook, 7 Julie 2019). › Moenie Pretoria vlak blaai wanneer dit kom by dinge om te doen nie! (Michèle Meyer, Vrye Weekblad, 20 Desember 2019). › Ek het eers gedink Piet sou teëskop, hy’s mos ’n boekmens, maar mens moet hom nie vlak kyk nie (George Weideman, Draaijakkals, 1999). | ENGELS: underestimate
vlieërplankry s.nw. [geen meervoud] (sport) watersportsoort waarin ’n deelnemer op ’n kleinerige branderplank staan en hom/haar oor die water laat trek deur ’n spesiale soort waterbestande vlieër wat met lug gevul word sodat dit kan dryf en maklik weer styg: › Vlieërplankry as sport en moontlike troonopvolger vir seilplankry blyk gewild te wees op Kaapse strande (Le Roux Schoeman, Die Burger, 10 Julie 2006). | ENGELS: kiteboarding
vlieërplankryer | Engels: kiteboarder
vliegplaas s.nw. | vliegplase | aanleg waar daar vir die vervaardiging van proteïenmeel, en vir die verkryging van larwemis, wat as bemesting gebruik word, met vlieglarwes geboer word: › Die wêreld se eerste kommersiële vliegplaas behoort teen die middel van aanstaande maand in die Moederstad in bedryf te wees (Malherbe Nienaber, Netwerk24, 26 Mei 2015). | SINONIEM(E): larweplaas | ENGELS: fly farm | larvae farm
vliegskaam b.nw. [attr. en pred.] skaam/verleë omdat jy per vliegtuig reis en daardeur (deur die uitlaatgasse van die vliegtuig) tot die besoedeling van die atmosfeer bydra. | ENGELS: flight shame
vliegskaamte: › Geen wonder mense voel al hoe meer skaam oor die klimaatimpak van hul vlugte nie. Die Swede het selfs ’n woord daarvoor: flygskam (Pieter Botha, Vrye Weekblad, 13 Maart 2020). › Dis ironies dat Covid-19 toegeslaan het in dieselfde jaar dat die Sweedse aktivis Greta Thunberg die konsep flygskam gewild gemaak het: ’n skaamte om te vlieg, gebore uit die enorme impak wat die lugpassasiersbedryf op die omgewing het. In lande soos Swede en Duitsland (flugscham) waar die omgewingsbeweging sterk is, het dié konsep meegehelp dat mense alternatiewe vir veral streeksvlugte begin soek het (Willem Kempen, Vrye Weekblad, 15 Mei 2020).
vloe s.nw. | vloere | (lekties) vloer: › Innie aane het hy soema sy kombêse en sy kussings gan hal, dan lê hy oppie koue vloe (Chase Rhys, Kinnes, 2018). | ENGELS: floor
voetesleep s.nw. [geen meervoud] (figuurlik, informeel) Ook (soms) gevoetesleep traagheid om iets te doen: › Nou moet die parlement regtig hulle gat in rat begin kry om die ondersoek […] aan die gang te kry. Die gevoetesleep is waarskynlik die gevolg van vrees dat dit die parlementêre koukus gaan laat skeur (Max du Preez, Vrye Weekblad, 13 Maart 2020). › Die landbou sal dit as ’n bedryf moet duidelik maak aan die regering en sy leiers dat die tyd vir voetesleep en ontkennings oor dinge soos plaasmoorde verby is (Landbouweekblad, 16 Augustus 2019). › Foute is oor geslagte heen gemaak ten opsigte van grond, insluitend die voetesleep die laaste paar dekades met broodnodige grondhervorming (Dawie Jacobs, Beeld, 11 September 2018). › ’n Samelewing waar haatmisdaad […] moontlik is. Dis die prys wat ons betaal vir die gevoetesleep met oneindige ondersoeke na homoseksualiteit, kerkregtelike verknorsings waarin ons toegespin is en ’n gebrek aan die uitvoering van besluite (Laurie Gaum, Netwerk24, 25 Junie 2016). | ENGELS: feet-dragging
voetgroet s.nw. | voetgroete | groet waarby twee mense hulle voete teen mekaar bring: › Die minister en die president gee mekaar die voetgroet. | SINONIEM(E): Wuhangroet | ENGELS: foot(-to-foot) greeting
volksonomie s.nw. [sametrekking van: volkstaksonomie] [geen meervoud] (sosiale media) die kies en gebruik van dieselfde hutsmerketiket(te) by plasings oor dieselfde onderwerp(e) op Facebook, Twitter, ens.; deur na dié etikette te soek of daarop te klik, kan gebruikers van die sosiale media dan vinnig en maklik al die gemerkte plasings vind in verband met die tema(s) waarin hulle spesifiek belangstel, byvoorbeeld: › #Afrikaans › #Springbokke › #ThrowbackThursday › #FeesMustFall
voormens s.nw. | voormense | [gewoonlik meervoud] lid van die/jou voorgeslag: › My voormense was van die eerste wynmakers in die Kolonie, u sien (Jeanette Ferreira, Bloedlelie, 2019). › My voormense het hier in dié koppe geloop en ek loop hulle spore. Dis derjare al onse houplek dié. Ons rokies maak dunstraal oral uit dié koppe uit (Betsie van Niekerk, Gamkab, 1996). › Ek het dit die eerste by my oumagoed gehoor, en sy het gesê dit kom van háár oumagoed af, en so aan en so terug tot by die voormense en die voor-voormense (George Weideman, Die donker melk van daeraad, 1994). › En die laaste Boesmankunstenaar wat met verfpotjies aan sy lyfband hier in die Zuurveld soos ’n hond doodgeskiet is ... Hy’s ’n voormens; merk hom in jul gedagtes (Etienne van Heerden, Die stoetmeester, 1993). | SINONIEM(E): voorouer | ENGELS: ancestor
voormense s.nw. [meervoud] → voormens
voufoon s.nw. | voufone | voufoontjie | Ook voubare (sel)foon/slimfoon selfoon wat soos ’n boek toegemaak kan word met ’n skerm wat in die helfte vou: › [Die vervaardiger het] sy voufoon se skarniere en meganismes met ’n robotarm getoets deur dit herhaaldelik oop en toe te vou (Petrus Malherbe, Netwerk24, 10 Mei 2019). › Die onafwendbare het gebeur. Eers was daar voubare slimfone, en nou [is] die wêreld se eerste voubare skootrekenaar bekend gestel (Petrus Malherbe, Netwerk24, 14 Mei 2019). | ENGELS: foldable phone
vourekenaar s.nw. | vourekenaars | vourekenaartjie | Ook voubare rekenaar, voubare skootrekenaar rekenaar wat soos ’n boek toegemaak kan word met ’n skerm wat in die helfte vou. | ENGELS: foldable laptop
voutablet s.nw. | voutablette | voutabletjie | Ook voubare tablet tablet wat soos ’n boek toegemaak kan word met ’n skerm wat in die helfte vou. | ENGELS: foldable tablet
vroetelvark s.nw. | vroetelvarke | (neerhalend) persoon wat ander seksueel betas. | SINONIEM(E): vroetelmaniak | ENGELS: fondler | molester
vrug s.nw. | vrugte | vruggie |
♦ aan die vrug(te) ken ’n mens die boom dit wat iemand doen, wys wie hy/sy werklik is.
vrugte s.nw. [meervoud] → vrug
Vrydag s.nw. | Vrydae |
› Swart Vrydag In Amerika die Vrydag waarop die Kersinkopieseisoen tradisioneel begin, ná Dankseggingsdag, wat tradisioneel op die laaste Donderdag van November gevier word; vandag in talle lande, ook in Suid-Afrika, die Vrydag waarop groot winkels groot uitverkopings hou en op van hulle ware afslag aanbied wat duisende klante lok: › Swart Vrydag, Kubermaandag en die komende Kerstyd is verbruikers én diewe se droom (Riana de Lange, Rapport, 1 Desember 2019). › Terwyl die verkeer in winkels ’n belangrike aanduider bly, vind baie van die verkope tydens Dankseggingsdag en Swart Vrydag nou aanlyn plaas (Netwerk24, 29 November 2019). › Toe die horlosie middernag slaan, het Swart Vrydag met ’n knal by van die land se groot kettingwinkels begin (Beeld, 24 November 2018). › Teen 08:30 is R87 miljoen se verkope by die aanlyn winkel aangeteken en daarmee is die totaal al oorskry wat verlede jaar op Swart Vrydag aangeteken (Beeld, 24 November 2018). | ENGELS: Black Friday
KYK OOK: Kubermaandag
Na die wins wat winkeleienaars op dié dag maak sodat hulle daarna nie langer “in die rooi” (in die skuld) is nie, maar “in die swart” (uit die skuld).
Swart Vrydag-koors | Swart Vrydag-inkopies | Swart Vrydag-stormloop | Swart Vrydag-uitverkoping
vuur s.nw. | vure |
♦ vure met ’n olielap slaan vrede probeer bewerkstellig, maar sake net vererger en/of self in die spervuur beland: › (Heino du Plessis, Facebook, 3 Mei 2020).
vuurpylwetenskap s.nw. [geen meervoud] (uit Engels, figuurlik) besonder groot/moeilike probleem/uitdaging: › Om pasiënte se simptome te behandel, is […] nie vuurpylwetenskap nie, sê T. (Netwerk24, 13 Maart 2020). › Die insiggewende insigte waartoe die [party] op die lekgotla van sy nasionale uitvoerende komitee gekom het, is nie vuurpylwetenskap nie, maar hopelik vir die bewindsparty tog wel ’n deurbraak (Netwerk24, 22 Januarie 2020). › Enige land se skoolstelsel is verantwoordelik om burgers toe te rus met basiese wiskundige vaardighede – nie vuurpylwetenskap nie, net vaardighede om in die vryemark te oorleef deur basiese somme te maak (Danie Brink, Rapport, 14 Januarie 2018). | ENGELS: rocket science
vuurstorm s.nw. | vuurstorms | (meteorologie) intense, vernietigende vuur, waarin sterk lugstrome uit die omringende omgewing na die vlamme aangetrek word, sodat dit nog hewiger brand: › Die brande in Australië is só wild en warm dat dit op plekke hul eie weer skep. Dit staan bekend as pirokonveksie. Omdat die brand soveel hitte, wind en momentum opbou, ontstaan ’n vuurstorm (Elsabé Brits, Netwerk24, 13 Januarie 2020). › Die mensdom het selde vantevore nog brande soos dié gesien, maar ons weet dat verterende vure al minstens een keer vantevore tot massauitwissings en die omvorming van lewe op aarde gelei het – toe die asteroïed die aarde getref het wat tot die ondergang van dinosourusse en dodelike vuurstorms wêreldwyd gelei het (Mike Lee, Netwerk24, 8 Januarie 2020). › Die geweld van sulke vuurstorms is onbeskryflik en ’n mens kan jou net probeer indink watter vrees en verskrikking die inwoners van die kusdorpe waar dit matelose vernietiging nagelaat het, moes ervaar het (Eikestadnuus, 21 Januarie 2019).
◊ (veral) vernietigende brand wat volg op ’n kern- of brandbomaanval, wat ’n kragtige stygwind opwek wat lug uit die omringende omgewing insuig. ◊ (ook figuurlik): › Die Europese integrasie kom neer op ’n pasifikasieproses wat in die vuurstorm van twee allesverwoestende wêreldoorloë ’n bittere noodsaaklikheid was (Leopold Scholtz, Netwerk24, 7 Maart 2019). | ENGELS: firestorm
vuurwolk s.nw. | vuurwolke | → pirocumulus
vyandige argitektuur woordgroep → argitektuur
vyeblaar s.nw. | vyeblare | [gewoonlik enkelvoud] (figuurlik) iets waaragter daar geskuil (kan) word, of wat gebruik (kan) word om verleentheid te vermy: › Die kwessies van grondhervorming, moedertaalonderrig en die beskerming van “kultuur” (die vyeblaar waaragter ras skuil) het baie Afrikaanssprekendes en grondeienaars laat kragte meet met mense wat toegang tot grond wil hê (Ismail Lagardien, Vrye Weekblad, 31 Mei 2019). › Dit sal die beste manier wees om die Nasionale Ontwikkelings­plan (NOP) […] te omskep van die politieke vyeblaar en hersenskim wat dit […] geword het, tot ’n haalbare opsie (Jan-Jan Joubert, Rapport, 20 Mei 2018). › Ná heelwat geheen-en-weer het die voorsitter van die beraad […] ’n vyeblaar vir Trump in die slotverklaring voorgestel: ’n Verwysing dat internasionale handel “billik” moet wees (Leopold Scholtz, Netwerk24, 12 Julie 2017). | ENGELS: fig leaf
Na die mite van die mens se sondeval waar die eerste mense hul naaktheid met vyeblare probeer bedek.
vyf telw., s.nw. syfer, getal
♦ vat vyf of vat vyf
1 gesê deur iemand wat sy/haar hand in die lug hou of uitsteek vir ander ’n persoon om daarteen te klap of dit te skud, veral as gebaar van goedkeuring of gelukwensing: › Vat vyf, ou maat! (Rapport, 17 Maart 2019). › A.G., vat vyf. Jy is reg. (Netwerk24, 13 Maart 2019). | Engels: give me a high five | let me shake your hand → vatvyf
2 (uit Engels) gesê deur iemand om die begin van ’n kort pouse (= die begin van ’n blaaskans van sowat vyf minute) aan te dui | Engels: take five
5G afk., s.nw. [gewoonlik enkelvoud] vyfde generasie: › Die koms van 5G bring daarmee saam ’n massiewe sprong vorentoe [vir koordlose/mobiele toestelle] (Willem Kempen, Vrye Weekblad, 15 November 2019). | ENGELS: fifth generation | 5G
› 5G-tegnologie Ook vyfdegenerasietegnologie vyfde generasie draadlose slimtoestelle wat data teen ’n spoed van tot 100 gigabisse per sekonde kan op- en aflaai – dit is tot honderd keer vinniger as toestelle van die vorige generasie.